open-index/open-wikipedia-markdown huggingface dataset:
சிங்சோங்கைட்டு

**சிங்சோங்கைட்டு** *(Xingzhongite)*  என்பது (Pb,Cu,Fe)(Ir,Pt,Rh)2S4 என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக்  கனிமம் ஆகும். சீனாவிலுள்ள சிங்சோங்கு என்ற இடத்தில் கனிமம் கண்டறியப்பட்டதால் இக்கனிமம் சிங்சோங்கைட்டு என்ற பெயரைப் பெற்றது. ஒளிபுகாப் பண்பை கொண்ட கனிமம் என்ற இயற்பியல் பண்பைக் கொண்டுள்ளது. சல்பைடுக் கனிமம் என்று வகைப்படுத்தப்படுகிறது. பன்னாட்டு கனிமவியல் சங்கம் சிங்சோங்கைட்டு கனிமத்தை Xin என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சல்பைடு கனிமங்கள்
பகுப்பு:கனசதுரக் கனிமங்கள்
தோனா இசுட்டிரிக்குலாண்டு

**தோனா இசுட்டிரிக்குலாண்டு** (*Donna Strickland*, பிறப்பு: 27 மே 1959) என்பவர் கனடிய ஒளி இயற்பியலாளரும் நோபல் விருதாளரும் ஆவார். மிகுந்த அடர்த்தியும் மிகக் குறைவான நீளமும் கொண்ட  துடிப்புச் சீரொளி கற்றையை உருவாக்கியதற்காக, இவருக்கும் செரார் மூரு என்பவருக்கும் 2018 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது. நோபல் பரிசின் மற்றைய அரைப்பங்கு ஆர்தர் ஆசுக்கின் என்பவருக்கு உயர்நுட்ப சீரொளி இடுக்கிகளைக் கண்டுபிடித்தமைக்காக வழங்கப்பட்டது.

55 ஆண்டுகளுக்குப் பிறகு இயற்பியலில் நோபல் பரிசு பெற்ற பெண்ணான இவர், இந்தத் துறையில் நோபல் பரிசு பெறும் மூன்றாவது பெண் ஆவார். தோனா தனது இளங்கலைப் பொறியியல் பட்டத்தை மெக்மாசுடர் பல்கலைக்கழகத்திலும், முனைவர் பட்டத்தை இரோச்செசுடர் பல்கலைக்கழகத்திலும் பெற்றார். தற்போது கனடாவின் வாட்டர்லூ பல்கலைக்கழகத்தில் இணைப் பேராசிரியராகப் பணியாற்றுகிறார்.

## இவற்றையும் பார்க்க
*நோபல் பரிசு பெற்ற பெண்கள்

## மேற்கோள்கள்

## வெளி இணைப்புகள்

*

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:கனடிய இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற கனடியர்கள்
பகுப்பு:நோபல் பரிசு பெற்ற பெண்கள்
பகுப்பு:பெண் இயற்பியலாளர்கள்
பகுப்பு:கனடியப் பெண் அறிவியலாளர்கள்
உளவுத்துறை மதிப்பீடு

**உளவுத்துறை மதிப்பீடு** (Intelligence assessment) என்பது பரந்த அளவில் கிடைக்கும் வெளிப்படையான மற்றும் இரகசிய தகவல்களின் அடிப்படையில் நடப்புக் கணிப்புகளின் வளர்ச்சி அல்லது நடக்கும் நிகழ்வுகளை ஓர் அமைப்பின் தலைமைக்குப் பரிந்துரைப்பது ஆகும். முடிவுகள் எடுப்பதற்குத் தகவல் கொடுக்க தலைமை அறிவிப்பு தேவைகளுக்கு வினையாக மதிப்பீடுகள் வளர்கின்றன. ஒவ்வொன்றிற்கும் கிடைக்கும் தகவல் மூலங்களின் எல்லைகளினால் ஓர் அரசாங்கம், இராணுவம் அல்லது வணிக அமைப்பு ஆகியவற்றிற்காக மதிப்பீடுகள் செயல்படுத்தப்படலாம். 

## மேலும் காண்க
* நுண்ணறிவு சுழற்சி
* எதிர்காலவியல்

## உசாத்துணை

## வெளி இணைப்புகள்
* Intelligence Literature: Suggested Reading List (CIA)
* The Literature of Intelligence: A Bibliography of Materials, with Essays, Reviews, and Comments by J. Ransom Clark, Emeritus Professor of Political Science, Muskingum College

பகுப்பு:உளவுத்துறை
ஊக்கம்

thumb
**ஊக்கம்** அல்லது **தன்முனைப்பாற்றல்** (motivation) என்பது மக்களின் செயல்கள், ஆசைகள் மற்றும் தேவைகளுக்குக் காரணமாக அமைவதாகும். இதுவே ஒருவரின் செயலுக்கான வழியும், ஒருவர் ஒரு செயலைத் திரும்பச் திரும்பச் செய்வதற்கான காரணமும் ஆகும். உணர்வு நிலைக் காரணிகள் மற்றும் தன்னையறியாமல் இருக்கும் உள்மன நிலைக் காரணிகள் ஆகிய இரண்டிற்கும் இடையிலான ஒருங்கிணைந்த விளைவாகவே ஊக்கம் இருக்கின்றது.

ஒரு நபர் முன்னோக்கிச் செல்ல ஊக்குவிப்பதில் இது ஒரு மிக முக்கியக் காரணமாகக் கருதப்படுகிறது. ஊக்கத்தைப் பெறுவதன் மூலம்  நீடித்த மற்றும் திட்டமிட்ட பயிற்சியை செய்வது என்பது உயர்தர சாதனைகளின் (எ.கா. விளையாட்டு, மருத்துவம் மற்றும் இசை உலகில்) மையம் ஆகும். ஊக்கம் என்பது ஒரு நடத்தையை விளக்க பயன்படுத்தப்படும் ஒரு கட்டமைப்பு எனவும் கொள்ளலாம். ஒரு குறிப்பிட்ட முறையில் ஒரு நபர் செயல்படுவதற்கு இதுவே காரணமாகின்றது.

ஒருவர் திருப்தியடைவதற்கான தேவையே ஊக்கம் ஆகின்றது. இந்தத் தேவைகள் சமூகம், வாழ்க்கை முறை, கலாச்சாரம் போன்றவற்றினால் ஏற்படுவதாகவோ, அல்லது இயல்பாகவே தோன்றியதாகவோ இருக்கலாம். ஒரு தனி நபருக்குக் கொடுக்கப்படும் ஊக்கம் மற்றவர்களாலோ, அல்லது சில நிகழ்வுகளாலோ ஏற்படலாம். அவ்வாறாயின் அது வெளிப்புற ஊக்கமாகும் (Extrinsic motivation). அவ்வாறின்றி, ஒருவரின் உள்ளிருந்தே கூட ஊக்கம் கிடைக்கலாம். அது உள்ளார்ந்த ஊக்கமாகும் (Intrinsic motivation).

## மேற்கோள்கள்
ஊக்கம் அல்லது தன்முனைப்பாற்றல் என்றால் என்ன, அது நடத்தையை எவ்வாறு பாதிக்கிறது?
*|*
பகுப்பு:பரிசோதனை உளவியல்
ரோல்டைட்டு

**ரோல்டைட்டு** *(Roaldite)*  என்பது ((Fe,Ni)4N) என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக்  கனிமம் ஆகும். விண்வீழ்கல்லாகக் கருதப்படும் இவ்வகைக்க் கனிமத்தில் இரும்பு, நிக்கல், நைட்ரசன் போன்ற தனிமங்கள் கலந்து காணப்படுகின்றன.

பன்னாட்டு கனிமவியல் சங்கம் ரோல்டைட்டு Roa என்ற குறியீட்டால் அடையாளப்படுத்துகிறது

1981 ஆம் ஆண்டு மேற்கு ஆசுத்திரேலியாவில் கிடைத்த விண்வீழ்கல்லில் ரோல்டைட்டு முதன் முதலாகக் கண்டறியப்பட்டது. டென்மார்க் நாட்டைச் சேர்ந்த ரோல்டு நார்பேச்சு நீல்சன் (1928) என்ற மின்னணு நுண்ணாய்வி வல்லுநர் நினைவாக கனிமத்திற்கு ரோல்டைட்டு என்ற பெயர் சூட்டப்பட்டது. டென்மார்க் நாட்டில் காணப்பட்ட யெர்சுலெவ் விண்கல்லிலும், ஐக்கிய அமெரிக்காவின் அரிசோனா மாநிலத்தில் காணப்பட்ட விண்வீழ் பள்ளத்திலும் இக்கனிமம் காணப்படுவதாக கூறப்படுகிறது.   

## மேற்கோள்கள்

பகுப்பு:இரும்புக் கனிமங்கள்
பகுப்பு:நிக்கல் கனிமங்கள்
பகுப்பு:தாயகத் தனிமக் கனிமங்கள்
பகுப்பு:விண்வீழ்கல் கனிமங்கள்
பகுப்பு:கனசதுரக் கனிமங்கள்
ஜி. சங்கர்

வலது|thumb|ஜி. சங்கர்
**ஜி. சங்கர்** (**G. Shankar)**  Arusha, East Africa) என்பவர்  கேரளத்தைச் சேர்ந்த ஒரு கட்டிடக் கலைஞர் ஆவார். இவரது முழு பெயரானது கோபாலன் நாயர் சங்கர் என்பதாகும். இவர் உள்ளூரில் கிடைக்கக்கூடிய பொருட்களைக் கொண்டு, குறைந்த செலவில் நிலைத்தன்மை வாய்ந்த கட்டுமானத்தில் பசுமை வீடுகள் கட்டுவதை வலியுறுத்துகிறார். இவர் 1987ஆம் ஆண்டு திருவனந்தபுரத்தில் ‘ஹேபிடட் டெக்னாலஜி குருப்’ என்ற அமைப்பை நிறுவினார்.

இந்த அமைப்பானது 2012 வரை,  பல பலகைகளில் குறைந்த செலவில் வீடுகள் கட்ட உதவிவருகிறது. இவர் பசுமைக் கட்டிடக்கலை, சேரி மக்களை மீள்குடியேற்றம் செய்தல் மற்றும் சுற்றுச்சூழலுக்கு உகந்த வடிவமைப்பு ஆகியவற்றிற்கான மூன்று தேசிய விருதுகளை வென்றிருக்கிறார்.    "பசுமைக் கட்டடக்கலை" பற்றிய இவரது அணுகுமுறையானது இவருக்கு "மக்களின் கட்டிடக்கலைஞர்" என்ற புகழைப் பெற்றுத் தந்துள்ளது. இவரது பணிகளைப் பாராட்டும் விதமாக இந்திய அரசால் இவருக்கு 2011 ஆம் ஆண்டு பத்மசிறீ விருது வழங்கப்பட்டது.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:இந்தியக் கட்டிடக் கலைஞர்கள்
பகுப்பு:கேரள மக்கள்
பகுப்பு:பத்மசிறீ விருது பெற்ற அறிவியலாளர்கள்
சிறுநீர்ப்பை புற்றுநோய்

**சிறுநீர்ப்பை புற்றுநோய்** (*Bladder cancer*) என்பது சிறுநீர்ப்பை இழையங்களைப் பாதிக்கக்கூடிய ஒருவகைப் புற்று நோய் ஆகும். இந்த நோயானதுஉயிரணுக்கள் அபரிமிதமான வளர்ச்சியடைந்து உடலின் மற்ற பாகங்களுக்கும் பரவப்படும் திறன் பெற்றது ஆகும். சிறுநீரில் குருதி வடிதல் ,வலி ஏற்படுதல் மற்றும் முதுகு வலி ஏற்படுதல் ஆகியன இதன் அறிகுறிகளாகும்.

புகையிலை பிடித்தல், மரபு வழி நோய்கள், முந்தைய கதிரியக்கச் சிகிச்சைகள், அடிக்கடி சிறுநீர்ப்பையில் ஏற்படும் தொற்றுகள் மற்றும் சில வேதியல் பொருட்களால் இவ்வகையான புற்றுநோய்கள் ஏற்படுகின்றன. பைநோக்கியல் சிகிச்சை மூலம் இதனைக் கண்டறியலாம்.

இந்தப் புற்றுநோயின் நிலைகளைப் பொறுத்து அதற்கு சிகிச்சை வழங்கப்படுகிறது. அறுவைச் சிகிச்சை, வேதிச்சிகிச்சை, கதிரியக்கச் சிகிச்சை அல்லது நோயெதிர்ப்புச் சிகிச்சை போன்ற பல வழிகளில் சிகிச்சைகள் மேற்கொள்ளப்படுகின்றன. அறுவைச் சிகிச்சைகளின் போது பகுதியாகவோ அல்லது முழுமையாகவோ சிறுநீர்ப்பையினை நீக்க வேண்டியிருக்கும். இந்த நோயினால் பாதிக்கப்பட்ட அமெரிக்க ஐக்கிய நாட்டில் உள்ள 77 விழுக்காடு மக்கள் ஐந்து வருட உயிர்வாழும் வீதத்தில் உள்ளனர்.

2015 ஆம் ஆண்டின் நிலவரப்படி சிறுநீர்ப்பை புற்றுநோயினால் 3.4 மில்லியன் மக்கள் பாதிக்கப்பட்டனர். 430,000 மக்கள் ஆண்டுதோறும் இந்த நோயினால் பாதிக்கப்பட்டது கண்டறியப்பட்டது. 2015 இல் 188,000 பேர் இதனால் இறந்தனர். பெரும்பானமையாக 65 மற்றும் 85 வயதுடைய மக்கள் இந்த நோயினால் பாதிக்கப்படுகின்றனர். பெண்களைக் காட்டிலும் ஆண்களே இந்த நோயினால் அதிகமாகப் பாதிக்கப்பட்டனர். 2018 ஆம் ஆண்டில் 81.000 மக்கள் இந்தப் புற்றுநோயினால் பாதிக்கப்படுவார்கள் எனவும் 17,000 மக்கள் இறக்க நேரிடும் என எதிர்பார்க்கப்படுகிறது.

## அறிகுறிகள்
சிறுநீரில் குருதி வடிதலின் மூலம் இதனைக் கண்டறியலாம். மேலும் நுண்நோக்கி மூலம் இதனைக் கண்டறியலாம். இருந்த போதிலும் சிறுநீரில் குருதி வடிதலே பெரும்பான்மையானதாக காணப்படுகிறது. ஆனால் இது வலியற்றதாகும். சிறுநீரில் குருதி வடிதல் குறைவான காலங்கள் கொண்டதாகவே இருக்கும். மேலும் சிறுநீரகச் சோதனையின் மூலம் சிறுநீரில் குருதி வராதபோதிலும் இதனை  உறுதிபடுத்தலாம். 80முதல் 90 விழுக்காடு பேர் குருதி வடிதலின் மூலமே இந்த நோயானது கண்டறியப்படுகிறது. சிறுநீரகத் தொற்று , சிறுநீரக நோய்கள் மற்றும் சிறுநீரகக் கல் போன்ற பல காரணங்களினாலும் குருதி வரலாம்.

## மேற்கோள்கள்

பகுப்பு:நோய்கள்
பகுப்பு:புற்றுநோய்கள்
விரைச்சிரைப் புற்றுநோய்

**விரைப் புற்றுநோய்** (*Testicular cancer*) அல்லது **விந்தகப் புற்றுநோய்** என்பது ஆண் இனப்பெருக்க விந்தகத்தைப் பாதிக்கக்கூடிய ஒருவகை புற்று நோய் ஆகும். விந்தகத்தில் கட்டி அல்லது விதைப்பையில் வலி அல்லது வீக்கம் ஆகியவை இதன் அறிகுறிகளாகும். சிகிச்சைகளினால் மலட்டுத்தன்மை ஏற்பட வாய்ப்புள்ளது.

வயிற்றில் விரை தேங்கிவிட்ட நிலை, புற்ருநோய்கள் மரபு வழியாக உள்ள குடும்பங்கள் ஆகியன பாதிப்புக் காரணகிளாகும். இது பொதுவாக கருச்செல் கட்டி என வகைப்படுத்தப்படுகிறது. கருச்செல் கட்டியானது விரைப்புற்றுக்கட்டி மற்றும் விரைப்புற்றுக்கட்டி இல்லாதது ஆகிய இருவகைப்படும். பாலின உறுப்புக் கட்டிகள் மற்றும் நிணநீர்ச் சுரப்பிப் புற்று நோய் போன்றனவும் இதில் அடங்கும். உடற்கூறு சோதனை, கேளா ஒலி அலகீடு மற்றும் குருதிப் பரிசோதனை போன்றவற்றின் மூலம் இதனைக் கண்டறியலாம்.

விரைச்சிரைப் புற்றுநோய் என்பது குணப்படுத்தக்கூடியது ஆகும்.அறுவைச் சிகிச்சை, கதிரியக்கச் சிகிச்சை, வேதிச்சிகிச்சை அல்லது முதல்நிலை உயிரணு மாற்றம்  போன்ற பல முறைகளில் சிகிச்சைகள் உள்ளன. மேலும் இந்தப் புற்றுநோயானது பரவினாலும் வேதிச்சிகிச்சை மூலமாக 80 விழுக்காடு மேலாக இதனைக் குணப்படுத்த இயலும்.

2015 ஆம் ஆண்டின் நிலவரப்படி 686,000 மக்கள் இந்த வகைப் புற்றுநோயினால் பாதிக்கப்பட்டுள்ளனர். 1990 இல் 7,000 பேரும் 2015 இல் 9,400 பேரும் இதனால் இறந்தனர். வளர்ந்த நாடுகளில் இதன் இறப்பு வீதம் மற்ற நாடுகளை விட குறைவாகவே உள்ளது. பொதுவாக இந்த புற்நோயானது 20 முதல் 34 வயது வரையிலான ஆண்களையே பெரும்பான்மையாகப் பாதிக்கின்றது. 15 வயதிற்கு குறைவான ஆண் குழந்தைகளை அரிதாகப் பாதிக்கின்றது. அமெரிக்க ஐக்கிய நாட்டில் 95 விழுக்காடு பேர் ஐந்து வருட உயிர் வாழ்தல் விகிதத்தில் உள்ளனர்.

## அறிகுறிகள்
விந்தகத்தில் கட்டி அல்லது விதைப்பையில் வலி அல்லது வீக்கம் ஆகியவை இதன் முதன்மையான அறிகுறிகளாகும். மரபுவழியாக புற்றுநோய் உள்ள குடும்பங்களில் உள்ள ஆண்கள் மாதந்தோறும் விந்தகப் பரிசோதனை செய்வதாக அமெரிக்கப் புற்றுநோய் சங்கமானது கூறியுள்ளது. மேலும் அமெரிக்க சிறுநீரகவியல் சங்கமானது அனைத்து இளம் வயதினரும் மாதந்தோறும் விந்தகப் பரிசோதனை செய்யப் பரிந்துரை செய்கின்றது.

## மேற்கோள்கள்

## வெளி இணைப்புகள்

* *[http://www.testicularcancersociety.org/ball-checker.html Ball Checker]*, self-exam app from the Testicular Cancer Society
* *[http://www.cancer.org/acs/groups/cid/documents/webcontent/003142-pdf.pdf Testicular Cancer]* &ndash; detailed guide from the American Cancer Society
* *[http://www.nhs.uk/conditions/Cancer-of-the-testicle/Pages/Introduction.aspx?url=Pages/what-is-it.aspx Testicular Cancer]* &ndash; National Health Service information and resource page (UK)
* Testicular cancer statistics from Cancer Research UK

பகுப்பு:நோய்கள்
பகுப்பு:புற்றுநோய்கள்
எக்சு ஒய் ஒய் நோய்த்தொகை

** எக்சு ஒய் ஒய் நோய்த்தொகை** *(XYY syndrome)*  என்பது ஒரு கூடுதல் ஒய் குறுமவகம் உள்ள மரபியல் நிலையாகும். இதற்கான அறிகுறிகள் மிகச் சிலவே. இவர்கள் இயல்பை விட கூடுதலான உயரம் உள்ளவர்களாக இருப்பார்கள், முகப்பருவும் கற்றல் சிக்கல்களும் உள்ளவர்களாக இருப்பார்கள். மற்றபடி, இவர்கள் கருவளம் உட்பட இயல்பாகவே இருப்பார்கள்.

இந்த மரபியல் நிலை பெற்றோரிடம் இருந்து மரபுப் பேறாகப் பெறப்படுவதில்லை. மாற்றாக விந்துக்கல வளர்ச்சியின்போது ஏற்படும் தற்போக்கு நிகழ்வால் உருவாகிறது. இந்நிலையைக் குறுமவகப் பகுப்பாய்வால் கண்டறியலாம். இந்நிலையில் இயல்பான 46 குறுமவகங்கள் அமையாமல் 47 குறுமவகங்கள் அமையும். எனவே 47,XYY கலக்கரு வகைமை அமையும்.

இந்த மரபியல் நிலைக்கு பேச்சு மருத்துவமும் பள்ளியில் கூடுதலான பயிற்சியளித்தலும் தேவையாகிறது. Outcomes are generally good. இந்நிலையை தவிர்ப்பது இயலாது. இது ஆயிரம் ஆண் பிறப்புகளில் ஒருவருக்கு நேர்கிறது. இந்நிலை தமக்கு வாய்த்துள்ளமையை பலர் அறியாமலே உள்ளனர். இது முதலில் 1961 இல் விவரிக்கப்பட்டது.

## அறிகுறிகள்

### உடற்கூறுபாடுகள்

### அறிதல், நடத்தைக் கூறுபாடுகள்

## சமூகமும் பண்பாடும்
சில மருத்துவ மரபியலாளர்கள் இம்மரபியல் நிலைக்கு நோய்த்தொகை எனும் சொல்லைப் பயன்படுத்தல் பொருந்துமா எனக் கேட்கின்றனர் ஏனெனில், இந்த மரபியல்நிலை வாய்ந்த பலர் இயல்பாகவே வாழ்கின்றனர்.

## மேலும் காண்க
*கிளைன்பெல்டர் நோய்த்தொகை (47, XXY)
*முப்புரி எக்சு நோய்த்தொகை (47, XXX)
*தேர்னர் நோய்த்தொகை (45,X)
*எக்சு எக்சு ஒய் ஒய்  நோய்த்தொகை (48, XXYY)
**அயலன் 3,* சிறைக்கோள் ஒன்றில் ஆண் குற்றவாளிகள்  இரட்டைஒய்  குறுமவகங்களுடன் அமையும் அறிவியல் புனைவுத் திரைப்படம்

## மேற்கோள்கள்

## வெளி இணைப்புகள்

* Nielsen, Johannes (1998). XYY males. An orientation.

பகுப்பு:மரபியல் கோளாறுகள்
பகுப்பு:நோய்த்தொகைகள்
பகுப்பு:அருகிய நோய்த்தொகைகள்
இண்டைட்டு

**இண்டைட்டு** *(Indite)*  என்பது FeIn2S4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இண்டியம்-இரும்பு சல்பைடு கனிமமான இது மிகவும் அரிய கனிமமாகும். 

நீர்வெப்பப் படிவுகளில் கேசிட்டரைட்டு கனிமத்திற்குப் பதிலாக இது தோன்றுகிறது. திசாலிண்டைட்டு, கேசிட்டரைட்டு, குவார்ட்சு போன்ற கனிமங்களுடன் இண்டைட்டு கனிமம் கலந்து காணப்படுகிறது . உருசியாவின் தூரக்கிழக்கு பிரதேசம் கபரோவ்சுக் பிரதேசம், சீனாவின் லெசர் கின்கான் மலைத்தொடர், திசாலிண்டா வெள்ளீயப் படிவுகள் போன்ற பகுதிகளில் காணப்பட்டதாக 1963 ஆம் ஆண்டில் கண்டறியப்பட்டது .    

பன்னாட்டு கனிமவியல் சங்கம் இண்டைட்டு கனிமத்தை Idt என்ற குறியீட்டால் அடையாளப்படுத்துகிறது.

## மேற்கோள்கள்

*Emsley, John. *Nature's Building Blocks.* Oxford, 2001. 
*

பகுப்பு:இரும்புக் கனிமங்கள்
பகுப்பு:இண்டியம் கனிமங்கள்
பகுப்பு:சல்பைடு கனிமங்கள்
பகுப்பு:கனசதுரக் கனிமங்கள்
பென்னி குரியகோஸ்

**பென்னி குரியகோஸ்** (**Benny Kuriakose**) (25 மே 1962) என்பவர் கேரளத்தில் பிறந்த கட்டவியலாளர் ஆவார். லாரி பேக்கரிடம் கட்டிடக் கலையின் அடிப்படைகளைக் கற்ற  இவர், 1985 ஆம் ஆண்டு முதல், லாரி பேக்கர் பாணியில் குறைந்த செலவிலான வீடுகள் கட்டத்துவங்கினார், 1992 இல் இவர் நடிகர் மம்மூட்டியின் இல்லத்தை கட்டினார். பாதுகாப்பான கட்டடங்களுக்கும், புதிய கட்டடங்களின் வடிவமைப்பமைக்குமான வேர்களை தென்னிந்தியாவின் வட்டார கட்டிடக்கலையில் இருந்து எடுத்துக் கொண்டார். இவர் தன் கட்டுமான வடிவமைப்புக்கு மரம், கல், செங்கல் போன்ற இயற்கை பொருட்களைப் பயன்படுத்துவதற்காக அறியப்படுகிறார்.  அவர் பெரும்பாலும் சென்னை மற்றும் கேரளத்தில் தன்பணிகளை மேற்கொண்டு வருகிறார்.  இவரது ஆலோசனை நிறுவனமானது சென்னையில் இயங்கி வருகிறது.
## பணிகள்
* லாரி பேக்கரின்  சென்னை தட்சிண சித்ரா அருங்காட்சியகத் திட்டத்தை அவரின் மறைவுக்குப் பிறகு, இவர் செயல்படுத்தினார்.
* நாகப்பட்டினத்தில் ஆழிபேபேரலேயால் பாதிக்கப்பட்ட தரங்கம்பாடி, சின்னாங்குடி மீனவ கிராமங்களில் சுனாமி மறுவாழ்வுத் திட்டத்தில் 1000 வீடுகளை வடிவமைத்திருக்கிறார்.
* 2002 இல் குஜராத்தில் நிலநடுக்கத்தால் பாதிக்கப்பட்ட புஜ் பகுதியிலும், லத்தூரிலும் மறுவாழ்வுத் திட்டத்தில் வீடுகளை வடிவமைத்திருக்கிறார்.
* கேரளாத்தின் பிரபல முசிறிப் பாரம்பரியத் திட்டத்தை செயல்படுத்தியிருக்கிறார். 
## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:எர்ணாகுளம் மாவட்ட மக்கள்
பகுப்பு:இந்தியக் கட்டிடக் கலைஞர்கள்
சோடியம் பியூட்டைரேட்டு

**சோடியம் பியூட்டைரேட்டு** *(Sodium butyrate)*  என்பது Na(C3H7COO) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். பியூட்டைரிக் அமிலத்தினுடைய சோடியம் உப்பு சோடியம் பியூட்டைரேட்டு என்றழைக்கப்படுகிறது. மிகை இணப்பெருக்கத்தைத் தடுத்தல், வேறுபாடுகளைத் தூண்டுதல், மரபணு ஒடுக்கத்தைத் தூண்டுதல் போன்ற பல்வேறு உயிரியல் விளைவுகளை வளர்ப்பு பாலுட்டிகளின் செல்களில் உண்டாக்குகிறது . இதனடிப்படையில் இந்த விளைவுகளில் ஏதாவது ஒன்றைக் கொண்டு வர ஆய்வகத்தில் சோடியம் பியூட்டைரேட்டு பயன்படுத்தப்படுகிறது. குறிப்பாக செல்களில் மேற்கொள்ளப்படும் பியூட்டைரேட்டு சிகிச்சையினால் இசுட்டோன் புரதம் மிகை அசிட்டைலேற்றம் அடைகிறது. மற்றும் பியூட்டைரேட்டே வகை 1 இசுட்டேன் டி அசிட்டைலேசின் நடவடிக்கையைத் தடுக்கிறது . வகை 1 இசுட்டேன் டி அசிட்டைலேசு, வகை 2 இசுட்டேன் டி அசிட்டைலேசு, வகை 3 இசுட்டேன் டி அசிட்டைலேசு நொதிகளில் குரோமேட்டின் கட்டமைப்பையும் செயல்பாடுகளையும்  இசுட்டோன் டி அசிட்டைலின் பங்கை நிர்ணயிப்பதில் பியூட்டைரேட்டு பயன்படுத்தப்படுகிறது. இசுட்டேன் டி அசிட்டைலேசின் செயல்பாடுகளைத் தடுப்பது பாலுட்டிகளின் மரபணுக்களில் 2% அளவிற்கே பாதிக்கப்படுகிறது என மதிப்பிடப்பட்டுள்ளது .

ஆய்வகத்தில் சோடியம் பியூட்டைரேட்டு பொதுவாக வெள்ளை நிறத்தில் நீரில் கரையக்கூடிய படிகத் திண்மமாகக் காணப்படுகிறது.   இவ்வேதிச் சேர்மம் மிகவும் வலுவான, விரும்பத்தகாத மணத்தைக் கொண்டிருக்கிறது. 
சோடியம் பியூட்டைரேட்டைப் பயன்படுத்தும்போது  கையுறைகள், கண் பாதுகாப்பு மற்றும் சுவாச முகமூடி ஆகியவற்றை பாதுகாப்பு நோக்கங்களுக்காக பயன்படுத்த  பரிந்துரைக்கப்படுகிறது 
இந்தச் சேர்மம் மனித உணவில் காணப்படுகிறது, 

குறிப்பாக குடலில் உள்ள நார்ச்சத்திலும் மற்றும் பாலைடைக்கட்டி  மற்றும் வெண்ணெய் ஆகியவற்றில் இருந்து பேரளவில் உற்பத்தி செய்யப்படுகிறது . இருப்பினும், குடலில் காணப்படும் சோடியம் பியூட்டைரேட்டின் மிகவும் பொதுவான ஆதாரம் பருப்பு நுகர்வுகளால் கிடைப்பதாகும். இது இழைச்சத்துடன் சேர்ந்து வயது முதிர்வை தள்ளிப்போடவும் உடல் நலனுக்கு பயனளிப்பதிலும் தொடர்பு கொண்டுள்ளது . 
## மேற்கோள்கள்

பகுப்பு:பியூட்டைரேட்டுகள்
பகுப்பு:கரிம சோடியம் உப்புகள்
96 (திரைப்படம்)

**96** என்பது 2018 ஆம் ஆண்டு வெளியான ஓர் காதல் திரைப்படம் ஆகும். இத்திரைப்படத்தில் விஜய் சேதுபதி மற்றும் திரிசா முக்கியக் கதாப்பாத்திரத்தில் நடித்திருந்தனர். இத்திரைப்படம் சி. பிரேம் குமார் எழுதி, இயக்க நந்தகோபாலால் தயாரிக்கப்பட்டது. கோவிந்மேனனின் இசையமைப்பு மற்றும் சண்முக சுந்தரம் ஒளிப்பதிவு ஆகியவற்றை உள்ளடக்கி, இத்திரைப்படம் அக்டோபர் 04, 2018 அன்று வெளியானது.

## நடிகர்கள்

* விஜய் சேதுபதி - கே. இராமச்சந்திரன் (இராம்)
* திரிசா - ஜானகி தேவி (ஜானு)
* வர்சா பொல்லம்மா - பிரபா
* ஆதித்யா பாஸ்கர் - பள்ளி மாணவன் இராம்
* கௌரி ஜி கிசான் - பள்ளி மாணவி ஜானு
* தேவதர்சினி - சுபாசினி
* சனகராஜ் - வாட்ச்மேன்
* பகவதி பெருமாள் - முரளி
* முருகதாஸ் - சதீஸ்
* நியாதி கடம்பி  - பள்ளி மாணவி சுபாசினி
* சியாம் பிரசாத்
* கௌதம் ராஜ் -இளம் வயது (சதீஷ் பள்ளி மாணவன்) 

## கதைச் சுருக்கம்
1996 ஆம் ஆண்டு 10 ஆம் வகுப்பு ஒன்றாக பள்ளியில் படித்த ராமச்சந்திரன் (விஜய் சேதுபதி) மற்றும் ஜானகி தேவி (திரிசா) ஆகியோர் காதலர்களாக இருந்தனர். குடும்பப் பிரச்சினைகள் காரணமாக 10ஆம் வகுப்புக்குப் பிறகு ராம் பள்ளியை விட்டுவிட்டு, தனது குடும்பத்துடன் சென்னைக்குச் சென்றுவிடுகிறார். அதன்பிறகு அவர்கள் மீண்டும் சந்திக்க முடியாமல் போகிறது. ஒரு பயண புகைப்படக்காரராகும் ராம் 22 ஆண்டுகளுக்கு பின்னர், ராம் தனது சொந்த ஊரான தஞ்சாவூருக்கு தனது சிறு பருவத்தில் இருந்து எல்லா இடங்களையும் பார்க்கவும், தனது பள்ளித் தோழர்களுடன் தொடர்பு கொள்ளவும் செல்கிறார். மேலும் அவர்கள் இரண்டு மாதங்கள் கழித்து சென்னையில் ஒருவரையொருவர் சந்திக்க ஏற்பாடு செய்கிறார்கள். ராம் ஆச்சரியப்படும்படியாக, ஜானு சிங்கப்பூரிலிருந்து திரும்பிய பின்பு '96 ஆம் ஆண்டு பள்ளியில் படித்த மாணவர்களின் மறு சந்திப்பில் கலந்து கொள்கிறார். ராம் மற்றும் ஜானு 22 ஆண்டுகளுக்கு பிறகு மீண்டும் சந்திக்கின்றனர். அதன் பின்னர் இவர்கள் இருவரும் இணைகிறார்களா? இல்லையா? என்பதே இப்படத்தின் கதையாகும்.

## வெளியீடு
இப்படத்தின் முன்னோட்டமானது ஆகஸ்ட் 24, 2018 அன்று வெளியானது. பின்பு இத்திரைப்படம் அக்டோபர் 04, 2018 அன்று வெளியானது.

## மேற்கோள்கள்

## வெளி இணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் காதல் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
நோட்டா (திரைப்படம்)

**நோட்டா** (NOTA) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படமானது அரசியலைச் சார்ந்து எடுக்கப்பட்ட திரைப்படமாகும். இத்திரைப்படத்தை ஆனந்த் சங்கர் எழுதி, இயக்கி ஞானவேல் ராஜாவால் தயாரிக்கப்பட்டது. இத்திரைப்படத்தில் சாம் சிஎஸ் இசையமைத்துள்ளார். இத்திரைப்படமானது அக்டோபர் 05, 2018 அன்று வெளியானது.

## நடிகர்கள்
* விஜய் தேவரகொண்டா - வருண்
* நாசர் - வினோதன் (சுப்பிரமணி) (வருணின் தந்தை)
* சத்யராஜ் - மகேந்திரன்
* சஞ்சனா நடராஜன் - கலாவதி வரதராஜன்
* மெஹ்ரீன் பிர்சாடா - சுவாதி மகேந்திரன்
* எம். எசு. பாசுகர் - பாய்
* யாசிகா ஆனந்த் - சில்பா
* இராசேந்திரன் - இராமசாமி

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்
ஹெய்டர் அலியேவ் கலாச்சார மையம்

**ஹெய்டர் அலியேவ் கலாச்சார மையம்**  (**Heydar Aliyev Center**) என்பது   அசர்பைஜான் நாட்டின் தலைநகரான பக்கூவில் உள்ள ஒரு கலாச்சார மைய கட்டிடம் ஆகும். இதை  உலகப் புகழ்பெற்ற ஈராக்-பிரித்தானிய பெண் கட்டிடக் கலைஞரான ஷாகா முகமது ஹதித் வடிவமைத்தார். மேலும் இந்தக் கட்டிடமானது அதன் தனித்துவமான கட்டிடக்கலையானது பாயும் அலைபோல வளைந்த வடிவமைப்பில் அமைந்துள்ளது. இந்தக் கட்டடத்துக்கு சோவியத் அசர்பைஜானின் முதல் செயலாளராக 1969 முதல் 1982வரை இருந்தவரும், அசர்பைஜான் குடியரசின் அதிபராக 1993 முதல் 2003வரை இருந்தவரான ஹெய்டார் அலியேவைக் கவுரவிக்கும் வகையில் அவரின் பெயர் வைக்கப்பட்டுள்ளது.

## வடிவமைப்பு
இடது|thumb|210x210px|2012 ஆண்டு அஞ்சல் தலையில் இடம்பிடித்த ஹெய்டர் அலியேவ் கலாச்சார மையம்.
இடது|thumb|300x300px|கலையரங்கம்
இந்த மையமானது ஒரு மாநாட்டு மண்டபம், ஒரு காணும் அரங்கம், ஒரு அருங்காட்சியகம், நூலகம் ஆகியவற்றைக் கொண்டுள்ளது. எதிர்காலத்தைக் கருத்தில் கொண்டு கட்டப்பட்டுள்ள இந்தக் கட்டிடம் அந்நாட்டின் கலாச்சாரம், பண்பாட்டு நிகழ்ச்சிகளை நடத்தும் இடமாக உள்ளது. இது நகரத்தின் மையப் பகுதிக்கு அருகில் உள்ளது.  இது பக்கூ நகரின் மறுவளர்சியில் முதன்மையான இடத்தை வகிக்கிறது.

ஹெய்டார் அலியேவ் மையத்தின் வெளிப்புற, உட்புற கட்டமைப்பானது அழகான வளைவுகளையும், மடிப்புகளையும் கொண்டுள்ளது.

ஹெய்டர் அலியேவ் கலாச்சார மையமானது அதிகாரப்பூர்வமான திரப்பு விழா நடந்த 2012 மே 10 அன்று அஜர்பைஜானின் தற்போதைய ஜனாதிபதியான இல்லம் அலியெவ் திறந்து வைத்தார்.

ஹெய்டர் அலியேவ் கலாச்சார மையக் கட்டிடமானது   அதன் புதுமையான மற்றும் வெட்டு விளிம்பு வடிவமைப்பு காரணமாக  பக்கூ நகரின் ஒரு நவீன அடையாளமாகவும், சர்வதேச அளவில் அங்கீகரிக்கப்பட்ட கட்டிடக்கலைப் பணியாகவும் அங்கீகரிக்கப்பட்டுள்ளது. எட்டு மாடிகளைக் கொண்ட இந்தக் கட்டிடத்தில் அஜர்பைஜான் பண்பாட்டை விளக்கும் அருங்காட்சியகம், நூலகம், ஒரே நேரத்தில் ஆயிரம் பேர் அமர்ந்து பார்க்கக்கூடிய அரங்கம், உணவு விடுதி, அஜர்பைஜான் மொழியில் துறை, பல்வேறு நிகழ்ச்சிகளுக்காக நடத்துவதற்கான அரங்குகள், நீச்சல் குளம் ஆகியவை இந்த அரங்கத்தில் அமைக்கப்பட்டுள்ளன.
இந்தக் கட்டிடமானது 2013 ஆம் ஆண்டு உலக கட்டிடக்கலை திருவிழா மற்றும் பைனியல் இன்சைட் திருவிழா ஆகிய இரு விழாக்களிலும் விருதுக்கு பரிந்துரைக்கப்பட்டது.

2007 ஆம் ஆண்டில், ஒரு போட்டி நடத்தப்பட்டதன் பிறகு, மையத்தின்  வடிவமைப்பாளராக முகமது ஹதித் நியமிக்கப்பட்டார். லண்டன் டிசைன் மியூசியம் சார்பில் 2014ஆம் ஆண்டிற்கான சிறந்த கட்டிடம் என்ற விருதைப் பெற்றது. கட்டிடத் துறையின் நோபல் என அழைக்கப்படும் பிரிட்ஸ்கெர் கட்டிடக்கலை விருது பெற்ற முதல் பெண் இவர்தன்.

## மேற்கோள்கள்

## வெளி இணைப்புகள்

* Official website
* Photos: Construction Process at Heydar Aliyev Center 

பகுப்பு:அசர்பைஜான்
சிங்கோகுரோமைட்டு

**சிங்கோகுரோமைட்டு** *(Zincochromite)*  என்பது ZnCr2O4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். துத்தநாக குரோமியம் ஆக்சைடு கனிமமாக இது கருதப்படுகிறது. துத்தநாகத்தை ஒத்த குரோமைட்டு கனிமம் என்பதால் இப்பெயர் பெற்றுள்ளது. 1987ஆம் ஆண்டு முதன்முதலாக உருசியாவின் ஒனேகா ஏரிக்கு அருகில் அமைந்திருந்த யுரேனியப் படிவுகளில் இக்கனிமம் கண்டுபிடிக்கப்பட்டது.  ஆத்திரேலியாவின் நியூ சவுத் வேல்சு மாநிலத்திலுள்ள தோலோ மலையிலும், கானா நாட்டின் அசான்டி தங்கப் பட்டைப் பிரதேசத்திலுள்ள டார்க்வா சுரங்கத்திலும் சிங்கோகுரோமைட்டு காணப்படுகிறது.

பன்னாட்டு கனிமவியல் சங்கம் சிங்கோகுரோமைட்டு கனிமத்தை Zchr என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:துத்தநாகக் கனிமங்கள்
பகுப்பு:குரோமியம் கனிமங்கள்
பகுப்பு:கனசதுரக் கனிமங்கள்
பகுப்பு:சிபைனல் குழு கனிமங்கள்
இராயரகுநாத தொண்டைமான்

**இராஜா சிறீ இராயரகுநாத தொண்டைமான்** (**Raja Sri Raya Raghunatha Tondaiman** (பி. மே 1738 - 30 திசம்பர் 1789) என்பவர் 1768 திசம்பர் 28 முதல் 1789 திசம்பர் 30 வரை புதுக்கோட்டை அரசின் அரசராக இருந்தவர்.

## முன்வாழ்கை
இராயரகுநாத தொண்டைமான் 1738 மே அன்று விஜய ரகுநாத ராயா தொண்டைமானுக்கும் அவரது மனைவி அரசி நல்லக்கட்டி ஆய் சாகிப் ஆகியோருக்கும் மகனாகப் பிறந்தார். இவர் ஒருவர்தான் இந்த இருவருக்கும் ஒரே மகன். இவர் தனிப்பயிற்சியில் கல்வி கற்றார்.

## ஆட்சி
இராயரகுநாத தொண்டைமான் தன் தந்தையின் மரணத்திற்குப் பின் 1769 திசம்பர் 28 இல் ஆட்சிக்கு வந்தார். அவருடைய ஆட்சிக் காலம் மிக நீண்டதாக இருந்தது. இராய ரகுநாத தொண்டமான் தெலுங்கில் *பார்வதி பரிணயமு* என்ற நூலை எழுதினார்.

இராயரகுநாத தொண்டைமான் 20 ஆண்டுகள் ஆட்சி செய்த பிறகு 1789 திசம்பர் 30 அன்று இறந்தார். இவருக்கு ஆண் பிள்ளைகள் இல்லை. இவருக்குப் பிறகு இவரது சிறிய தந்தையின் மகனான விஜயரகுநாத தொண்டமான் அரியணை ஏறினார்.

## குடும்பம்
இராயரகுநாத தொண்டைமானுக்கு 12 மனைவிகளாவர். ஒரே சந்த‍தியாக ஒரு மகளான இராசகுமாரி பெருந்தேவி அம்மாள் ஆய் சாகிப் என்பவர் மட்டுமே இருந்தார்

## குறிப்புகள்

பகுப்பு:1738 பிறப்புகள்
பகுப்பு:புதுக்கோட்டை சமஸ்தானம்
பகுப்பு:தமிழ் அரச வம்சங்கள்
கே. இ. ஞானவேல் ராஜா

**கே. இ. ஞானவேல் ராஜா** (K. E. Gnanavel Raja) ஓர் இந்திய திரைப்படத் தயாரிப்பாளர் ஆவார். இவர் சூர்யா மற்றும் கார்த்திக் ஆகியோரை வைத்து அதிகளவில் திரைப்படங்களைத் தயாரித்து வருகிறார். இவர் திரைப்படங்களை தயாரித்து மற்றும் விநியோகம் செய்யும் நிறுவனமான ஸ்டுடியோ கிரீன், ஆதனா ஆர்ட்ஸ், புளு கோஸ்ட் பிக்சர்ஸ் ஆகியவற்றின் நிறுவனரும் ஆவார். இவர் பிரபல தமிழ்த் திரைப்பட நடிகரான சிவகுமாரின் உறவினரும் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:சென்னை மக்கள்
பகுப்பு:சென்னை திரைப்படத் தயாரிப்பாளர்கள்
ராட்சசன் (திரைப்படம்)

**ராட்சசன்** (Ratsasan) என்பது 2018 இல் வெளிவந்த இந்தியத் தமிழ்த் திரைப்படம் ஆகும். இத்திரைப்படத்தில் விஷ்ணு, அமலா பால் ஆகியோர் முக்கியக் கதாபாத்திரத்தில் நடித்திருந்தனர். இராம்குமார் எழுதி, இயக்கிய இத்திரைப்படத்தை ஜி. டில்லி பாபு, ஆர். சிறீதர் ஆகியோர் தயாரித்தனர். ஜிப்ரான் இசையமைப்பு, பி. வி. சங்கரின் ஒளிப்பதிவு ஆகியவற்றுடன், இத்திரைப்படம் 2018 அக்டோபர் 5 அன்று வெளியிடப்பட்டது.

## நடிகர்கள்
* விஷ்ணு - அருண்
* அமலா பால் - விஜி
* சூசன் ஜார்ஜ் - இலட்சுமி
* சஞ்சய்
* காளி வெங்கட் - வெங்கட்
* இராம்தாஸ்
* குமார்

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
சோடியம் குளோரோ அசிட்டேட்டு

**சோடியம் குளோரோ அசிட்டேட்டு** *(Sodium chloroacetate)* என்பது C2H2ClNaO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரோ அசிட்டிக் அமிலத்தினுடைய சோடியம் உப்பு சோடியம் குளோரோ அசிட்டேட்டு எனப்படுகிறது. இச்சேர்மம் தொடுகளைக்கொல்லியாகப் பயன்படுத்தப்படுகிறது . மேலும் பிற களைக்கொல்லிகளின் பகுதிப்பொருளாகவும் இது பயன்படுகிறது.

## மேற்கோள்கள்

பகுப்பு:அசிட்டேட்டுகள்
பகுப்பு:கரிமகுளோரைடுகள்
பகுப்பு:கரிம சோடியம் உப்புகள்
சோடியம் பைருவேட்டு

**சோடியம் பைருவேட்டு** *(Sodium pyruvate)* என்பது C3H3NaO3   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சோடியம் உப்பாகும். பைருவிக் அமிலத்தினுடைய சோடியம் உப்பு சோடியம் பைருவேட்டு எனப்படுகிறது. உயிரணு வளர்ப்பு ஊடகத்தில் பொதுவாக சோடியம் பைருவேட்டை கூடுதல் ஆற்றல் மூலமாக சேர்ப்பார்கள். ஐதரசன் பெராக்சைடுக்கு எதிரான பாதுகாப்பையும் சோடியம் பைருவேட்டு கொடுக்கிறது எனக் கருதப்படுகிறது. கியான்டோமெனிக்கோ மற்றும் பலரால் இச்சேர்மம் கண்டறியப்பட்டது. பலதனிக்குழுவினர் இதனை உறுதிபடுத்தினர்.

## மேற்கோள்கள்

பகுப்பு:கரிம சோடியம் உப்புகள்
பகுப்பு:உயிர்வேதியியல்
விஜயரகுநாதராய தொண்டைமான்

**விஜயரகுநாதராய தொண்டைமான்** (**Vijaya Raghunatha Raya Tondaiman I** (25 ஆகத்து 1713 – 28 திசம்பர் 1769) என்பவர் புதுக்கோட்டை சமஸ்தானத்தின் இரண்டாவது சுதந்திர அரசர் ஆவார். இவர் 1730 ஏப்ரல் முதல் 1769 திசம்பர் 28 வரை ஆண்டார். இவரது ஆட்சிக்காலத்தில் தஞ்சாவூர் மராத்திய சாம்ராஜ்யம் மற்றும் பிரெஞ்சுக் கிழக்கிந்தியக் கம்பனி, சந்தா சாகிப் ஆகியோருடன் இடைவிடாத போர்களில் ஈடுபாட்டார்.

## முன்வாழ்கை
விஜயரகுநாதராய தொண்டைமான் சாகிப் 1713 ஆகத்து 25 அன்று புதுக்கோட்டை இளவரசரான திருமலைராய தொண்டைமான் சாகிப்புக்கும் அவரது மனைவியான நல்லை ஆய் சாகிப்புக்கும் மகனாகப் பிறந்தார். இவரின் தந்தை 1729 இலேயே இறந்துவிட்டக் காரணத்தினால். இவரது தாத்தா இரகுநாதராய தொண்டைமானுக்குப் பிறகு 1730 இல் இவர் மன்னராக முடிசூட்டப்பட்டார்.

## ஆட்சி
இவரது தாத்தாவும் புதுக்கோட்டை மன்னருமான இரகுநாதராய தொண்டைமான் இறந்த பிறகு 1730இல் குடுமியான் மலையில் விஜயரகுநாதராய தொண்டைமான்  மன்னராக முடிசூட்டப்பட்டார். இவர் முடிசூடிக்கொண்டபிறகு விரைவிலேயே தனது அரியணையைக் காக்க உறவினர்களுடன் உள்நாட்டுப் போரில் ஈடுபடவேண்டி இருந்த‍து. 1733இல் தஞ்சை மராத்திய படைத்தலைவனாகிய ஆனந்த ராவ் புதுக்கோட்டைமேல் படையெடுத்தார்.  விஜயரகுநாதராய தொண்டைமான் இருந்த திருமயம் கோட்டையை ஓர் ஆண்டு முற்றுகையிட்டும் அதைப் பிடிக்க முடியாமல் திரும்பினார். திரும்பிச் செல்லும்போது நகரத்தை அழித்துவிட்டுச் சென்றார்.

1750 ஆம் ஆண்டு வெடித்த இரண்டாவது கர்நாடக போரின்போது, விஜய ரகுநாத ராயா தொண்டமான் பிரித்தானிய கிழக்கிந்திய கம்பெனி மற்றும் மராத்தியர்களுடன் இணைந்து சாந்தா சாகிப் மற்றும் பிரஞ்சுக்கார‍ர்களுக்கு எதிராகப் போர்புரிந்தார். பிரித்தானியர்கள் திருச்சிராப்பள்ளியை முற்றுகையிட்டபோது இவர் அவர்களுக்கு பக்கபலமாக இருந்தார். 1754 மே மாத‍த்தில்  இவரது நாடு பிரெஞ்சு படையெடுப்புக்கு இலக்காகி, இவரது இராஜ்யமானது சீரழிவுக்கு ஆளானது.

## குடும்பம்
விஜயரகுநாதராய தொண்டைமானுக்கு ஒரே ஒரு மகனான  இராயரகுநாத தொண்டைமான் இருந்தார்.

## மேற்கோள்கள்

* 

பகுப்பு:1713 பிறப்புகள்
பகுப்பு:புதுக்கோட்டை சமஸ்தானம்
பகுப்பு:தமிழ் அரச வம்சங்கள்
சோடியம் பீனாக்சைடு

**சோடியம் பீனாக்சைடு** (*Sodium phenoxide)* என்பது NaOC6H5   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் ஒரு படிகத் திண்மமாக இது காணப்படுகிறது. இச்சேர்மத்தின் எதிர்மின் அயனியான பீனாக்சைடு பீனாலேட்டு என்றும் அறியப்படுகிறது, இது பீனாலுடைய இணை காரம் ஆகும். அரைல் ஈதர் போன்ற பல கரிமச் சேர்மங்களைத் தயாரிக்க உதவும் ஒரு முன்னோடிச் சேர்மமாக சோடியம் பீனாக்சைடு பயன்படுகிறது.

## கட்டமைப்பு

பிற சோடியம் ஆல்காக்சைடுகளைப் போலவே படிக சோடியம் பீனாலேட்டும் Na-O பிணைப்புகளாலான சிக்கலான கட்டமைப்பை ஏற்கிறது. கரைப்பானற்ற பொருள் ஒரு பலபகுதிச் சேர்மமாகும். ஒவ்வொரு சோடியம் மையமும் மூன்று ஆக்சிசன் ஈந்தணைவிகளுடனும் பீனால் வளையத்துடனும் பிணைக்கப்பட்டிருக்கிறது. சோடியம் பீனாக்சைடின் கூட்டுவிளை பொருட்கள் கியுபேன்-வகைக் கொத்துகளாகும் [NaOPh]4(HMPA)4.

## தயாரிப்பு

பீனாலுடன் சோடியம் ஐதராக்சைடைச் சேர்த்து சூடுபடுத்துவதால் சோடியம் பீனாக்சைடு கரைசல் உருவாகிறது . நீரிலி வகை வழிப்பெறுதிகளை பீனாலுடன் சோடியத்தைச் சேர்த்து தயாரிக்கிறார்கள்.

:Na +  HOC6H5   →   NaOC6H5  +  1/2 H2
பென்சீன்சல்போனிக் அமிலத்தை காரகலந்திணைப்பு வினைக்கு உட்படுத்தி சோடியம் பீனாக்சைடு உற்பத்தி செய்யப்படுகிறது. இவ்வினையில் சல்போனேட்டு குழுக்கள் ஐதராக்சைடு குழுக்களால் இடப்பெயர்ச்சி செய்யப்படுகின்றன. 

:C6H5SO3Na  + 2 NaOH  →  C6H5ONa  +  Na2SO3

ஒரு காலத்தில் இத்தயாரிப்புப் பாதையில் பீனால் தொழில்முறையில் தயாரிக்கப்பட்டது. 

 

## வினைகள்

சோடியம் பீனாக்சைடு ஒரு மிதமான காரமாகும். குறைந்த pH' இல் இது பீனாலைக் கொடுக்கிறது.
:PhOH  &#x21CC;  PhO−  +  H+&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;(K = 10−10)
பீனைல் ஈதர்களையும் உலோக பீனாலேட்டுகளையும் தயாரிக்க சோடியம் பீனாக்சைடு பயன்படுகிறது:

:NaOC6H5  +  RBr →   ROC6H5  +  NaBr

## மேற்கோள்கள்

## புற இணைப்புகள்

பகுப்பு:பீனாலேட்டுகள்
பகுப்பு:கரிம சோடியம் உப்புகள்
சோடியம் கோகோயேட்டு

**சோடியம் கோகோயேட்டு** *(Sodium cocoate)* என்பது சோப்பு தயாரித்தலில் பயன்படுத்தப்படும் தேங்காய் எண்ணெயின் கொழுப்பு அமில உப்புகளின் (அமில உப்புகள்) கலவைக்கு வழங்கப்படும் பொதுப் பெயராகும்

தேங்காய் எண்ணெயில் உள்ள எசுத்தர் இணைப்புகளை வலிமையான காரமான சோடியம் ஐதராக்சைடைப் பயன்படுத்தி நீராற்பகுப்பு செய்து சோடியம் கோகோயேட்டு உற்பத்தி செய்யப்படுகிறது.

## மேற்கோள்கள்

பகுப்பு:கரிம சோடியம் உப்புகள்
சேர்வைகாரன் ஊரணி

**சேர்வைக்காரன் ஊரணி** (Servaikan oorani), தமிழ்நாட்டின் ராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊர், இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இது ஆற்றாங்கரை ஊராட்சிக்கு உட்பட்ட கிராமமாகும், மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3234 ஆகும்.

## புவியியல் அமைவிடம்
இவ்வூரின் அமைவிடம் 9°19'36.3"N 78°58'48.8"E ஆகும்.கடல் மட்டத்தில் இருந்து சராசரியாக 2 மீட்டர்(6 அடி) உயரத்தில் இருக்கின்றது.

## அமைவிடம்
இராமநாதபுரத்தின் கிழக்கே இவ்வூர் அமைந்துள்ளது. கொச்சியையும் இராமேசுவரத்தையும்இணைக்கும் தேசிய நெடுஞ்சாலை 49 அல்லது 85க்கு அடுத்துள்ளது. இராமேசுவரம்-இராமநாதபுரம் தடவழியில் அமைந்துள்ளது.

தெற்கே பாக் நீரிணையும் வடக்கே வைகை ஆறும் எல்லையாக உள்ளது. கிழக்கே உச்சிப்புளியும், மேற்கே இந்தியக் கடற்படையின் கடற்படை வான்களமான பருந்து கடற்படை வானூர்தி தளம் இங்கு அமைந்துள்ளது.

136 கி.மீ. தொலைவில் உள்ள மதுரை பன்னாட்டு வானூர்தி நிலையம்அண்மையில் உள்ள வானூர்தி நிலையமாகும்.

## தெருக்கள்
# மேற்கு தெரு (எ) செம்மநாட்டு மறவர் தெரு
# நடுவலசை
# கிழக்கு தெரு
# சேதுபதி நகர்
# முத்தையன் தெரு

## அரசு கட்டிடங்கள்
# நியாய விலைக்கடை
# மகளிர் மேம்பாட்டு குழு
# விளையாட்டு கட்டிடம்

## பள்ளி
இங்கு 1 முதல் 5 வரை குழந்தைகள் படிக்க பள்ளி ஒன்று அரசு தொடக்கப்பள்ளி சேர்வைகாரன் ஊரணி உள்ளது. இப்பள்ளியானது மேற்குத்தெருவில் அமைந்துள்ளது. 5ம் வகுப்பு வரை தமிழ்வழிக் கல்வி முறையில் பயிற்றுவிக்கப்படுகிறது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
இரகுநாதராய தொண்டைமான்

**இரகுநாதராய தொண்டைமான்** (**Raja Sri Raghunatha Raya Tondaiman** (1641-1730) என்பவர் புதுக்கோட்டை மன்னர்களில் முதலாமானவர் ஆவார். இவர் 1686 முதல் 1730வரை ஆட்சி செய்தார். இவரது வாழ்வின் துவக்கத்தில் இராமநாதபுரம் சேதுபதியிடம் போர்த் தலைவராக தனது வாழ்வைத் துவக்கினார். சேதுபதியிடம் இவர் ஆற்றிய பணிகளுக்காக  1686 ஆம் ஆண்டு, இவரை புதுக்கோட்டையின் சுதந்திர ஆட்சியாளராக சேதுபதி அங்கீகரத்தார்.

## முன்வாழ்கை
விசயநகரப் பேரரசின் மன்னரானமூன்றாம் ஸ்ரீரங்கரிடம் படைத் தளபதியாகவும், கள்ளர் இனத் தலைவராகவும் இருந்த ஆவடையரகுநாத தொண்டைமானின் மகனாக 1641இல் இரகுநாதராய தொண்டைமான் பிறந்தார்.  ஆவடையரகுநாத தொண்டைமானின் வீரத்தையும் அவரது இரணுவப் பணிகளையும் பாராட்டி ஸ்ரீரங்கர் அவருக்கு 1639 ஆம் ஆண்டு *ராயராகுத்த ராயவஜ்ரீடு ராயமன்னீடு ராய* என்ற பட்டத்தையும் ஏராளமான நிலங்களையும், பரிசுகளையும் அளித்தார்.

இரகுநாதராய தொண்டைமான் தனி ஆசிரியரிடம் பயிற்றுவிக்கப்பட்டார், 1661 இல் இவரின் தந்தையின் மரணத்திற்குப் பின்னர் அவரது பதவிக்கு இவர் வந்தார்.  1675 இல் இராமாநாதபுர அரசரும் இவரது மைத்துனருமான இரகுநாத கிழவன், இவரது உடமைகளை அங்கீகரித்தார். இராமநாதபுரம் அரசருக்காக இரகுநாதராய தொண்டைமான் பல போர்களில் ஈடுபட்டார்.  இவரது சேவையையும் நன்றியுணர்வையும் பாராட்டும் விதமாக இவருக்கு 1625 ஆம் ஆண்டில் திருமயம் கோட்டை மற்றும் நிலங்களையும் அளித்து, "புதுக்கோட்டை அரசர்" என்ற பட்டத்தையும் பயன்படுத்த அனுமதித்தார்.

## ஆட்சி
இரகுநாதராய தொண்டைமான் 1686 ஆண்டு முதல்  1730 வரை தன் நாட்டை வலிமையாக்கி ஆண்டார். மேலும் இவர் இராமநாதபுர அரசரான இரகுநாத கிழவனிடம் நட்போடு இருந்தார். 1720 ஆம் ஆண்டில் இராமநாதபுர அரசர் இறந்ததைத் தொடர்ந்து, அடுத்த அரசராக பவானி சங்கரை  முதலாம் சரபோஜி ஆதரித்தார். ஆனால் பவானி சங்கருக்கு எதிராக தாண்ட தேவரை இரகுநாதராய தொண்டைமான்  ஆதரித்தார். இதையடுத்து சரபோஜியின் ஆதரவோடு தாண்ட தேவரைத் தோற்கடித்து, பவானி சங்கர் அரியணையைக் கைப்பற்றினார். பவானி சங்கருக்கு தான் கொடுத்த ஆதரவை மாற்றிக் கொண்ட சரபோஜி 1723இல் இராமநாதபுரத்தின்மீது படையெடுத்தார். இந்த விசயத்தில்  இரகுநாதராய தொண்டைமான் தாண்ட தேவரையே ஆதரித்து அவரை வெற்றிபெற வைத்தார். 1730 ஏப்ரலில் இரகுநாதராய தொண்டைமான் இறந்தார். அதன்பிறகு அவரது பேரனான விஜயரகுநாதராய தொண்டைமான் அரியணை ஏறினார்.

## குடும்பம்
இரகுநாதராய தொண்டைமானுக்கு ஆறு மனைவிகள். அவரது பிள்ளைகள் சிலரின் பெயர்:

* பெரியராய தொண்டைமான்
* சின்னராய தொண்டைமான்
* திருமலைராய தொண்டாமான்
* முத்துவிஜய தொண்டைமான்
* விஜய தொண்டைமான்
* இராஜகுமாரி பெரியநாயகி அம்மாள் ஆய் சாகிப்

## மேற்கோள்கள்

* 

பகுப்பு:1641 பிறப்புகள்
பகுப்பு:புதுக்கோட்டை சமஸ்தானம்
ஐட்யூன்ஸ் தொலைநிலை

**ஐட்யூன்ஸ் தொலைநிலை** (iTunes Remote) என்பது ஐஓஎஸ் சாதனங்களுக்கு ஆப்பிள் நிறுவனம் உருவாக்கிய ஒரு மென்பொருளாகும். ஆப்பிள் தொலைக்காட்சி அல்லது ஐட்யூன்ஸ் நூலகத்திற்கு தொலைநிலை கட்டுப்பாட்டாக பயன்படுத்தலாம். தற்போது எல்லா ஐஓஎஸ் சாதனங்களில் ஆப் ஸ்டோரிலிருந்து இலவசமாக பதிவிறக்கலாம்.

## வரலாறு
ஜூலை 10, 2008 அன்று, ஆப் ஸ்டோரில் இப்பயன்பாட்டை வெளியிட்டார்கள். அதே நாள், ஆப்பிள் டி. வி. 2.1 மென்பொருள் புதுப்பித்தல் வெளியிடப்பட்டது. அதில் ஐபோன் மற்றும் ஐபாட் டச் தொலை கட்டுப்பாடு சாதனங்களாக அங்கீகாரம் சேர்க்கப்பட்டது. பின்னர் பதிப்புகளில் ஐ-பேடு மற்றும் ஐட்யூன்ஸ் ஆதரவு சேர்க்கப்பட்டது.

## References

பகுப்பு:ஐஓஎஸ் மென்பொருட்கள்
இரண்டாம் விஜய ரகுநாதராய தொண்டைமான்

**இரண்டாம் விஜய ரகுநாதராய தொண்டைமான்** (**Vijaya Raghunatha Raya Tondaiman**) (c 1797 - 4 சூன் 1825) என்பவர்  புதுக்கோட்டை சமஸ்தானத்தை  1807 பெப்ரவரி முதல் 1825 சூன் வரை ஆண்ட  மன்னர் ஆவார்.

## முன்வாழ்கை
புதுக்கோட்டை அரசர்விஜயரகுநாத தொண்டைமானுக்கும் அவரது இரண்டாவது மனைவியான ஆயி அம்மாள் ஆயி சாகிப் ஆகியோருக்கு மகனாக 1797இல் இரண்டாம் விஜய ரகுநாதராய தொண்டைமான் புதுக்கோட்டையில் பிறந்தார். இவர் தனி ஆசிரியரிடம் கல்வி பயின்றார். விஜயரகுநாத தொண்டைமானின் மகன்களில் உயிரோடு இருந்த இரு மகன்களில் இவர் முத்தவர் ஆவார்.

## ஆட்சி
புதுக்கோட்டை அரசர் விஜய ரகுநாத தொண்டமானின் மரணத்திற்குப் பிறகு இவர் 1807 பிப்ரவரி முதல் நாள் அரியணை ஏறினார். இவர் அரியணை ஏறும்போது பத்துவயது சிறுவனாக இருந்தார். இவர் தக்கவயது அடையும்வரை, ஆட்சி நிர்வாகமானது ஒரு  அவையினால் நடத்தப்பட்டது. அந்த அவையானது தஞ்சாவூரின் ரெசிடெண்டாக இருந்த மேஜர் வில்லியம் பிளாக்பர்ன் என்பவரின் கண்காணிப்பில்  இருந்தது.

வில்லியம் பிளாக்பர்னால் நகரம் முழுவதும் அகன்ற சாலைகள், ஓடுபாவப்பட்ட வீடுகள், பொதுக் கட்டிடங்கள் ஆகியவற்றைக் கட்டினார். 1825 இல் அரசருக்கு ஒரு புதிய அரண்மனை கட்டப்பட்டது. பிளாக்பர்ன் மராத்தியத்தியை நிர்வாக மொழியாக அறிமுகப்படுத்தினார்.  அது புதுக்கோட்டை அரசின் அதிகாரப்பூர்வ மொழியாக  எழுபத்தைந்து ஆண்டுகளாக இருந்தது.

## மறைவு
விஜய ரகுநாதராய தொண்டைமான் 1825 சூன் 4 அன்று ஒரு மரும நோயினால் இறந்தார். இவருக்குப்பின் இவரது தம்பி இரண்டாம் இரகுநாத தொண்டைமான் அரியணை ஏறினார்.

## குடும்பம்
விஜய ரகுநாதராய தொண்டைமான் 1812 ஆம் ஆண்டு  ஸ்ரீ சிங்கப்புலி ஆயியாரை மணந்தார். மேலும் இவர் திருமலை பன்றிகொண்டானின் மகளை இரண்டாவதாக மணந்தார். விஜய ரகுநாதராய தொண்டைமானுக்கு  விஜய இரகுநாதராய தொண்டைமான் (இறப்பு 1823 திசம்பர் 23) என்ற ஒரு மகனும், இராஜகுமாரி இராஜம்மணி பாய் சாகிப் என்ற மகளும் இருந்தனர்.

## குறிப்புகள்

பகுப்பு:1797 பிறப்புகள்
பகுப்பு:1825 இறப்புகள்
பகுப்பு:புதுக்கோட்டை சமஸ்தானம்
இரண்டாம் இரகுநாத தொண்டைமான்

**இராஜா இரகுநாத தொண்டைமான் பகதூர்** (*Raja Sri Raghunatha Tondaiman Bahadur* (c. 1798 - 13 சூலை 1839) என்பவர் புதுக்கோட்டை சமஸ்தானத்தின் அரசராக 1825 சூன் 4 முதல் 1839 சூலை 13வரை இருந்தவர்.

## முன்வாழ்கை
புதுக்கோட்டை அரசர் விஜயரகுநாத தொண்டைமானுக்கும் அவரது இரண்டாவது மனைவியான ஆயி அம்மாள் ஆய் சாகிப் ஆகியோருக்கு மகனாக 1798இல் இரகுநாத தொண்டைமான் புதுக்கோட்டையில் பிறந்தார். இவர் தனி ஆசிரியரிடம் கல்வி பயின்றார். விஜயரகுநாத தொண்டைமானினுக்கு எஞ்சி இருந்த மகன்களில் இவர் இரண்டாவது மகனாவார். 1825 சூனில் இவரது அண்ணன் இரண்டாம் விஜய ரகுநாதராய தொண்டைமான் இறந்ததையடுத்து இவர் அரியணை ஏறினார்.

## ஆட்சி
1825 சூலை 20இல் அரியணை ஏறிய இரகுநாத தொண்டமான் 14 ஆண்டுகள் ஆட்சி செய்தார். இவரது ஆட்சிக் காலத்தில் குறிப்பிடத்தக்கப் பணிகள் எதுவும் மேற்கொள்ளப்படவில்லை. காவிரி ஆற்று நீரை புதுக்கோட்டை சமஸ்தானத்துக்குக் கொண்டு வருவதற்கான ஒரு திட்டத்தை இரகுநாத தொண்டமான் 1837 ஆம் ஆண்டு பரிந்துரைத்தார், ஆனால் நிதி வசதி இல்லாததால் அதை நிறைவேற்ற முடியவில்லை. இவருக்கு ஆங்கில அரசாங்கத்தால் 1830 ஏப்ரல் இரண்டாம் நாள் *ஹிஸ் எக்சலென்சி* என்ற பட்டமும், 17 குண்டு மரியாதையும் அளிக்கப்பட்டது.

## குடும்பம்
இரகுநாத தொண்டைமான் இரண்டு திருமணங்களை செய்து கொண்டார். முதல் திருமணம் 1812 ஆண்டு கள்ளக்குறிச்சியைச் சேர்ந்த சூரியமூர்த்தி பன்றிகொண்டானின் மகளாவார். அடுத்து இராணி கமலம்பாய் ஆய் சாகிப் என்பவரை மணந்தார். இந்த இணையருக்கு இரண்டு மகன்களும், இரண்டு மகள்களும் பிறந்தனர்.

* இராஜகுமாரி பெரிய இராஜம்மணி பாயி சாகிப் (இறப்பு 1836)
* இராஜகுமாரி சின்ன இராஜம்மணி பாயி சாகிப் (இறப்பு 1840)
* இராமச்சந்திர தொண்டைமான் (1829-1886)
* திருமலை தொண்டைமான் (1831-1871)

## குறிப்புகள்

பகுப்பு:1798 பிறப்புகள்
பகுப்பு:1839 இறப்புகள்
பகுப்பு:புதுக்கோட்டை சமஸ்தானம்
சோடியம் சாலிசிலேட்டு

**சோடியம் சாலிசிலேட்டு** *(Sodium salicylate)* என்பது C7H5NaO3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சாலிசிலிக் அமிலத்தினுடைய சோடியம் உப்பு சோடியம் சாலிசிலேட்டு என அழைக்கப்படுகிறது. உயர்வெப்பம் மற்றும் அழுத்த நிபந்தனைகளில் சோடியம் பினாலேட்டுடன் கார்பன் டை ஆக்சைடு வினைபுரிவதால் சோடியம் சாலிசிலேட்டு உற்பத்தியாகிறது. முற்காலத்தில் குளிர்கால பசுமைமாறா தாவரங்களிலிருந்து பிரித்தெடுக்கப்படும் மெத்தில் சாலிசிலேட்டை நீராற்பகுப்பு செய்து சோடியம் சாலிசிலேட்டு தயாரித்தனர். இனிப்புப் பூச்சமரப் பட்டையுடன் மிகையளவு சோடியம் ஐதராக்சைடு சேர்த்து சூடுபடுத்தியும் தயாரித்தனர் .

## பண்புகள்

சோடியம் சாலிசிலேட்டு ஒரு சாலிசிலேட்டு குடும்ப வகைச் சேர்மமாகும். குழந்தைகள் மற்றும் பெரியவர்களிடத்தில் இராய் கூட்டறிகுறியை தூண்டுகின்றது. பொதுவாக இந்நோய் கூட்டறிநோய்குறி இன்ஃபுளுவென்சா சின்னம்மை போன்ற தீநுண்ம நோய்களைத் தொடர்ந்து வைரசு தொற்றாக வருகிறது.

## பயன்கள்

வலிநிவாரணியாகவும் காய்ச்சலடிக்கியாகவும் சோடியம் சாலிசிலேட்டு ஒரு மருந்தாகப் பயன்படுகிறது. அழற்சி எதிர்ப்பு மருந்தாகவும் இதைப் பயன்படுத்துகின்றனர். புற்றுநோய் செல்களில் திட்டமிடப்பட்ட உயிரணு இறப்பையும்  இழைய நசிவு  நடவடிக்கையையும் தூண்டுகிறது. ஆசுப்பிரின் மருந்து ஒவ்வாமை கொண்டவர்களுக்கு மாற்றாக இம்மருந்தைப் பயன்படுத்துகின்றனர். வெற்றிட புற ஊதாக் கதிர்விச்சையும் எலக்ட்ரான்களையும் கண்டறிய ஒளிரும்பொருளாக சோடியம் சாலிசிலேட்டு பயன்படுத்தப்படுகிறது . 
 
## மேற்கோள்கள்

## புற இணைப்புகள்

* Chemicalland21
* Some synonyms
* Safety data for sodium salicylate at Oxford University 
* Sodium salicylate, definitions at National Cancer Institute

பகுப்பு:கரிம சோடியம் உப்புகள்
பகுப்பு:சாலிசிலேட்டுகள்
சோடியம் லாரேட்டு

**சோடியம் லாரேட்டு** *(Sodium laurate)* என்பது CH3(CH2)10CO2Na   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். லாரிக் அமிலத்தினுடைய சோடியம் உப்பு சோடியம் லாரேட்டு என அழைக்கப்படுகிறது. சோப்பு என வகைப்படுத்தப்படும் இச்சேர்மம் வெண்மை நிறத்தில் திண்மமாகக் காணப்படுகிறது. 
  
## மேற்கோள்கள்

பகுப்பு:கரிம சோடியம் உப்புகள்
பகுப்பு:லாரேட்டுகள்
மேரி ஜாக்சன்

** மேரி வின்சுடன் ஜாக்சன்** *(Mary Winston Jackson)* (ஏப்பிரல் 9, 1921 – பிப்ரவரி 11, 2005) ஓர் ஆப்பிரிக்க அமெரிக்கக் கணிதவியலாளரும் நாசாவின் வான் – விண்வெளிப் பொறியியலாளரும் ஆவார். இவர் வர்ஜீனியாவில் அமைந்த இளாங்கிளே ஆராய்ச்சி மையத்தில் தன் வாழ்நாள் முழுவதும் பணிபுரிந்தார். அங்கு இவர் மாதக் கணிப்பாளராக மேற்குப் புலக் கணிப்புப் பிரிவில் சேர்ந்தார். லிவர் உயர்நிலைப் பொறியியல் வகுப்புகளை எடுத்துள்ளார். இவர் நாசாவில் 1958 இல் பொறியாளராகிய முதல் கருப்பினப் பெண்மணியாவார்.

*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016),  நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு,  எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் மேரி ஜாக்சனும் ஒருவர் ஆவார்.

## சொந்த வாழ்க்கை

## வாழ்க்கைப்பணி

## சிறப்புகள்

## தகைமைகளும் விருதுகளும்
* அப்பொல்லோ குழு சாதனை விருது, 1969
* மாற்றுத் திறனாளி இளைஞருக்குத் தன்னிகரற்ற சேவைக்கான டேனியல்சு முன்னாள் மாணவர் விருது
* தேசிய நீக்ரோ மகளிர் மன்றத்தின் தன்னிகரற்ற சமுதாயச் சேவைத் தகைமைச் சான்றிதழ்
* மாந்தநேய முகமைகளின் பேராளராக ஒருங்கிணைந்த கூட்டாட்சிப் பரப்புரைப் பணிக்கான தகவுறு சேவை விருது, 1972
*  இலாங்கிளே ஆராய்ச்சி மையத்தின் தன்னிகரற்ற தன்னார்வலர் விருது, 1975
* இலாங்கிளே ஆராய்ச்சி மையத்தின் தன்னார்வலர் விருது, 1976
*  தீவகத் தன்னிகரற்ற பெண் அறிவியலாளருக்கான அயோட்ட இலாம்டா  மகளிர் கழக விருது, 1976
* கிங் தெரு சமுதாய மையத்தின் தன்னிகரறுமை விருது
* தேசியத் தொழில்நுட்பக் கழகத்தின் பாராட்டு விருது, 1976
* தனிச் சேவைக்கான ஆம்ப்டன் சாலைகள் கட்டிலின்  " பொற்செயல் நூல்"  விருது
* இலாங்கிளே ஆராய்ச்சி மையத்தின் பாராடுச் சான்றிதழ், 1976–1977

## வெளியீடுகள்
* 
* 
* 
* 
* 
* 
* 
* 
* 
* 

## மேற்கோள்கள்

## வெளி இணைப்புகள்
*
*

பகுப்பு:1921 பிறப்புகள்
பகுப்பு:2005 இறப்புகள்
பகுப்பு:அமெரிக்கப் பெண் கணிதவியலாளர்கள்
பகுப்பு:ஆப்பிரிக்கப் பெண் கணிதவியலாளர்கள்
பகுப்பு:ஆப்பிரிக்கப் பெண் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆப்பிரிக்க அமெரிக்கக் கணிதவியலாளர்கள்
பகுப்பு:மேற்குப் புலக் கணிப்பாளர்கள்
பகுப்பு:மாந்தக் கணிப்பாளர்கள்
பகுப்பு:பெண் கணினி நிரலாளர்கள்
பகுப்பு:அமெரிக்க வான்-விண்வெளிப் பொறியியலாளர்கள்
பகுப்பு:ஆப்பிரிக்க அமெரிக்க அறிவியலாளர்கள்
பகுப்பு:ஆப்பிரிக்க அமெரிக்கப் பொறியியலாளர்கள்
சோடியம் ஆர்த்தோபீனைல் பீனால்

**சோடியம் ஆர்த்தோபீனைல் பீனால்** *(Sodium orthophenyl phenol)* என்பது C12H9NaO  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-பீனைல் பீனாலினுடைய சோடியம் உப்பு சோடியம் ஆர்த்தோபீனைல் பீனால் என்று அழைக்கப்படுகிறது.ஒரு கிருமிநாசினியாக இதைப் பயன்படுத்துகின்றனர். உணவு கூட்டுசேர் பொருளான இதற்கு ஐரோப்பிய ஒன்றிய எண் ஐ 232 என்று எண்னிட்டு  அடையாளப்படுத்துகிறார்கள் .

## மேற்கோள்கள்

பகுப்பு:பீனால்கள்
பகுப்பு:கரிம சோடியம் உப்புகள்
பகுப்பு:அரோமாட்டிக் சேர்மங்கள்
தோரத்தி வவுகான்

**தோரத்தி ஜான்சன் வவுகான்**  *(Dorothy Johnson Vaughan)* (செப்டம்பர் 20, 1910 – நவம்பர் 10, 2008) ஓர் ஆப்பிரிக்க அமெரிக்கக் கணிதவியலாளரும் மாந்தக் கணிப்பாளரும் ஆவார். இவர் வர்ஜீனியாவில் உள்ள ஆம்ப்டனில் அமைந்த நாசாவின் இளாங்கிளே ஆராய்ச்சி மையத்தில் பணிபுரிந்தார்.  இவர் 1949 இல் மேற்குப் புலக் கணிப்பாளரின் பொறுப்புநிலை மேற்பார்வையாளர் ஆனார். இவர்தான் இம்மையத்தில் பணியாளருக்கான மேற்பார்வைப் பணியில் ஈடுபட்ட முதல் ஆப்பிரிக்க அமெரிக்கப் பெண்மணியாவார்.

பின்னர் இவர் அப்பதவியில் அலுவல் முறையாகப் பணி உயர்வு பெற்று அமர்ந்தார். இவர் அங்கு 29 ஆண்டுகள் பணி செய்தபோது 1960 களில் போர்ட்டிராம் நிரலாக்க மொழியைதான் கற்றதோடு தன் பணியாளருக்கும் கற்பித்து எந்திரவகைக் கணினிகளை அறிமுகப்படுத்தினார். இவர் பின்னர் இளாங்கிளே ஆராய்ச்சி மையப் பகுப்பாய்வு, கணிப்புத் துறையின் நிரலாக்கப் பிரிவுக்குத் தலைமையும் ஏற்றார்.

*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016),  நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு,  எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தோரத்தி வவுகானும் ஒருவர் ஆவார்.

## இளமை

## வாழ்க்கைப்பணி

## பிந்தைய வாழ்நாள்

## மக்கள் பண்பாட்டில்

## மேற்கோள்கள்

## மேலும் படிக்க
* Beverly Golemba, *[https://crgis.ndc.nasa.gov/crgis/images/c/c7/Golemba.pdf Human Computers: The Women in Aeronautical Research],* unpublished manuscript 1994, NASA Langley Archives

## வெளி இணைப்புகள்
*

பகுப்பு:1910 பிறப்புகள்
பகுப்பு:2008 இறப்புகள்
பகுப்பு:அமெரிக்கப் பெண் கணிதவியலாளர்கள்
பகுப்பு:ஆப்பிரிக்கப் பெண் கணிதவியலாளர்கள்
பகுப்பு:ஆப்பிரிக்கப் பெண் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆப்பிரிக்க அமெரிக்கக் கணிதவியலாளர்கள்
பகுப்பு:அமெரிக்கக் கணிதவியலாளர்கள்
பகுப்பு:ஆப்பிரிக்கக் கணிதவியலாளர்கள்
பகுப்பு:மேற்குப் புலக் கணிப்பாளர்கள்
பகுப்பு:மாந்தக் கணிப்பாளர்கள்
பகுப்பு:பெண் கணிதவியலாளர்கள்
பகுப்பு:பெண் கணினி நிரலாளர்கள்
பகுப்பு:மென்பொருள் பொறியியலாளர்கள்
பொட்டாசியம் லாக்டேட்டு

**பொட்டாசியம் லாக்டேட்டு** *(Potassium lactate)* என்பது KC3H5O3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். H3C-CHOH-COOK. என்ற அமைப்பு வாய்ப்பாட்டாலும் இதைக் குறிப்பிடுகிறார்கள். லாக்டிக் அமிலத்தினுடைய பொட்டாசியம் உப்பு பொட்டாசியம் லாக்டேட்டு எனப்படுகிறது. ஐரோப்பிய ஒன்றிய எண் ஐ326 என்று எண்னிட்டு  இச்சேர்மம் அடையாளப்படுத்தப்படுகிறது. சர்க்கரை மூலங்களிலிருந்து கிடைக்கும் லாக்டிக் அமிலத்தை நடுநிலையாக்கம் செய்து பொட்டாசியம் லாக்டேட்டு தயாரிக்கப்படுகிறது .

பொதுவாக பொட்டாசியம் லாக்டேட்டு இறைச்சி மற்றும் கோழியுடன் தொடர்புள்ள பொருட்களில் பயன்படுத்தப்படுகிறது,  உணவு பாதுகாப்பை இது அதிகரிக்கிறது. சிதைவையும்  நோய்க்கிருமி பாக்டீரியாக்களின் நடவடிக்கையையும் தடுக்கும் ஒரு நுண்ணுயிர் எதிர்ப்பியாகச் செயல்படுகிறது . 
தீயணைக்கும் இயந்திரங்களில் தீத்தடுக்கும் ஊடகமாகவும் பொட்டாசியம் லாக்டேட்டு பயன்படுத்தப்படுகிறது .

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:லாக்டேட்டுகள்
பகுப்பு:கரிமச் சேர்மங்கள்
பகுப்பு:உணவுச் சேர்பொருட்கள்
வில்லியம் நோர்டவுசு

**வில்லியம் நோர்டவுசு** (*William Dawbney Nordhaus*, பிறப்பு: மே 31, 1941) ஒரு அமெரிக்கப் பொருளியலாளர். இவர் யேல் பல்கலைகழகத்தின் பொருளாதாரத்தின் ஸ்டெர்லிங் பேராசிரியர் என்ற சிறப்புப் பதவியை பெற்றுள்ளார். .இவர் பொருளியல் மாதிரி மற்றும் காலநிலை மாற்றம் போன்ற கோட்பாடுகளின் பங்களிப்பிற்காக அறியப்படுகிறார். இவர் 2018 ஆம் ஆண்டின் பொருளாதாரத்திற்கான நோபல் பரிசை போல் ரோமர் உடன் இணைந்து பெற்றார். நீண்டகாலப் பொருளாதாரத்தின் விளைவுகளை காலநிலை மாற்றம் கொண்டு பகுப்பாய்வு செய்யும் வழிமுறைகளை ஒருங்கிணைத்தற்காக இவர்களுக்கு இந்த நோபல் பரிசு வழங்கப்பட்டது.

## மேற்கோள்கள்

## வெளி இணைப்புகள்
*William Nordhaus (Yale Home Page) 
*The Question of Global Warming Nordhaus exchange with Freeman Dyson and others from *The New York Review of Books*
**[http://www.nybooks.com/articles/archives/2011/oct/27/energy-friend-or-enemy/ Energy: Friend or Enemy?]* October 27, 2012 in The New York Review of Books
*

பகுப்பு:1941 பிறப்புகள்
பகுப்பு:அமெரிக்கப் பொருளியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:யேல் பல்கலைக்கழக முன்னாள் மாணவர்கள்
மரூர்

**மரூர்**, ஆந்திரப் பிரதேசத்தின் ராயலசீமா பகுதியில் உள்ள அனந்தபூரில் உள்ள ராப்டாதூ மண்டலத்திலுள்ள கிராமம். இது தேசிய நெடுஞ்சாலை 44 க்கு அருகே அமைந்துள்ளது. மேலும் இது மரூர் டோல்பிளாசா என்றழைக்கப்படும் ஒரு பெரிய டோல்பிளாசாவை உள்ளடக்கியுள்ளது. வால்மிகி, ரெடி, குருபா, மற்றும் நாடியன்கள் உள்ளிட்ட பல்வேறு சிறுபான்மையினர் இந்தக் கிராமத்தில் வாழ்கின்றனர். இந்த கிராமத்திலும், கிராமத்தை சுற்றியும் பல கோவில்கள் உள்ளன. ஸ்ரீ சின்ன கதிராய சுவாமி கோயிலால் இக்கிராமம் புகழ் பெற்றுள்ளது.

## குறிப்புகள்

பகுப்பு:ஆந்திரப் பிரதேசம்
அச்சம்பட்டா

**அச்சம்பட்டா** இந்தியாவின் ஆந்திர மாநிலத்தில் உள்ள ரேச்சர்லா மண்டலம் பிரகாசம் மாவட்டத்தில் அமைந்துள்ளது.

## நிலவியல்
இது ஓங்கோலிலிருந்து 135 கிலோமிட்டர் மற்றும் நந்தியாலிலிருந்து 80 கிலோமிட்டர் தொலைவில் அமைந்துள்ளது. இந்தக் கிராமம் 224 உயரத்தில் உள்ளது.

## பொருளாதாரம்
இந்தக் கிராமம் அதன் வாழ்வாதாரத்திற்காக விவசாயம் சார்ந்திருக்கிறது. விவசாயத்திற்கான நீர் ஆழ்துணை கிணறு வழியாக வழங்கப்படுகிறது, அவை வறட்சி காரணமாக கணிசமான அளவில் குறைந்து வருகிறது. இந்தக் கிராமத்தில் 1 ஆவது வகுப்பு முதல் 5 ஆவது வகுப்பு தொடக்கப்பள்ளியும் ஸ்ரீ ராமருக்கு ஒரு சிறிய கோவிலும் உள்ளன.

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:பிரகாசம் மாவட்டம்
சோடியம் ஐதரசனாக்சலேட்டு

**சோடியம் ஐதரசனாக்சலேட்டு** *(Sodium hydrogenoxalate)* என்பது C2HNaO4   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐதரசனாக்சலேட்டின் சோடியம் உப்பு சோடியம் ஐதரசனாக்சலேட்டு எனப்படுகிறது. ஆக்சாலிக் அமிலத்திற்கும் இச்சேர்மத்திற்கும் உள்ள ஒரே வேறுபாடு என்னவென்றால் ஆக்சாலிக் அமிலத்தில் இடம்பெற்றிருக்கும் இரண்டு ஐதரசன் அணுக்கள் இச்சேர்மத்தில் இரண்டு சோடியம் அணுக்களால் இடப்பெயர்ச்சி செய்யப்பட்டிருக்கும். தோலில் பட நேர்ந்தாலும் தவறுதலாக உட்கொள்ளப்பட்டாலும் சோடியம் ஐதரசனாக்சலேட்டு ஒரு கொடிய நஞ்சாக செயல்படுகிறது. 

## நிலைப்புத்தன்மை

இச்சேர்மத்தில் ஆக்சாலிக் அமிலமும்  சோடியம் ஆக்சலேட்டும் இருப்பதால் சூடுபடுத்தும்போது நேர்மின் அயனி இணையாக்கம் நிகழ்கிறது. பின்னர் சோடியம் ஆக்சலேட்டானது சோடியம் கார்பனேட்டு மற்றும் கார்பன் மோனாக்சைடாக  சிதைவடைகிறது.

:2NaHC2O4 → Na2C2O4 + H2C2O4

:Na2C2O4 → Na2CO3 + CO
 

## மேற்கோள்கள்

பகுப்பு:கரிம சோடியம் உப்புகள்